નવી દલ્હીઃ એટ્રોસિટી એક્ટમાં થયેલા ફેરફારને પગલે સવર્ણોએ ભારત બંધનું એલાન કર્યું હતું. 6 સપ્ટેમ્બરે કરેલા બંધના એલાનને મિશ્ર પ્રતિસાદ મળ્યા બાદ હવે કોંગ્રેસે પણ 10મી સપ્ટેમ્બરે દેશભરમાં બંધનું એલાન કર્યું છે. પેટ્રોલ-ડીઝલના ભાવમાં થતા સતત વધારાના પગલે ફ્યૂઅલ લૂંટના વિરોધમાં કોંગ્રેસે બંધનું એલાન કર્યું છે. કોંગ્રેસના કોમ્યુનિકેશન ઈનચાર્જ રણદીપ સુરજેવાલાએ પેટ્રોલ-ડીઝલની કિંમતમાં થતા વધારા બાબતે સરકાર પર આરોપ લગાવતા કહ્યું કે ભાજપ સરકારે પેટ્રોલ અને ડીઝલ પર ટેક્સ લાદી કરોડો રૂપિયાની કમાણી કરી છે.